bg ru ru bg ru uk ru ru bg ru uk bg bg en bg en bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg bg bg en bg bg de bg bg bg bg
Латински цитати за живота, справедливостта и мъдростта
Римската империя дължи своето съществуване и разцвет благодарение на правото и правосъдието. Без тези две съществени основи Рим не би бил империя. Правото е това, което е свързвало народите в държавата и е дало тласък за развитие в техните взаимоотношения. Още в това древно време римляните са разбрали, че за да съществува тяхната империя са нужни закони, общи закони и правосъдие, подчинено на общи правила. Именно в тази епоха са се развили едни от най-съществените принципи на частното (гражданското) право, които се използват и днес в почти целия свят.
След това кратко въведение Ви предлагам подбрани сентенции на римското право с транскрипция и превод към тях. Надявам се да Ви харесат.
Ius est ars boni et aequi [юс ест арс бони ет екви] – правото е изкуство за доброто и справедливото;
Temporis filia veritas [темпорис филиа веритас] – истината е дъщеря на времето;
Solus consensus obligat [солус консенсус oблигат]  – съгласието обвързва;
Simplicitas est legibus amica [симплицитас ест легибус амика] – простотата е приятелка на правото;
Silent leges inter arma [силент легес интер арма] – правото е безмълвно сред оръжията;
Scriptum pro scribente nihil probat, set conrta scribentem [скриптум про скрибенте нихил пробат, сет контра скрибентем] – написаното от пишещия не доказва, освен ако е против него;
Ratio est anima legis [рацио ест анима легис]  – разумът е душата на закона;
Repetio mater studiorum [репетицио матер студиорум]  – повторението е майка на знанието;
Quot homines, tot sententiae [квот хоминес, тот сентенцие] – колкото хора, толкова мнения;
Quod alias non fuit licitum necessitas licitum tacit [квод алиас нон фуит лицитум нецесситас лицитум тацит] - необходимостта прави законно това, което в обикновени условия е незаконно
Qui scribit, bis legit [кви скрибит, бис легит]  – който пише, чете два пъти;
Qui nimium probat, nihil probat [кви нимиум пробат, нихил пробат] – който прекалено доказва, не доказва;
Qui habet commoda ferre debet onera [кви хабет коммода, ферре дебет онера]  – който носи ползите, носи и тежестите;
Quae fuerant vitia mores sunt [кве фуерант вициа, морес сунт] – предишни пороци са сегашни нрави;
Probatis extremis, praesumitur medium [пробатис екстремис презумитур медиум]  – доказване на изходните точки доказва и средата между тях;
Legibus idcirco omnes servimus ut liberi esse possimus [легибус идцирко омнес сервимус ут либери ессе поссимус]  - всички се подчиняваме на законите, за да можем да бъдем свободни;
Leges posteriores, priores contrarias abrogant [легес постериорес, приорес контрариас аброгант]  - новите закони имат примат пред старите, които им противоречат;
Legalitas regnorum fundamentum [легалитас регнорум фундаментум] - законността е основа на държавата;
lus humanitatis [юс хуманитатис] - право на човешкото достойнство, на човеколюбието, на хуманността; хуманитарно право;
Religio privati officii [религио привати оффиции] - добросъвестност в частните задължения;
Bona fides [бона фидес]  - добросъвестност; с чиста съвест;
Bona fides non patitur, ut bis idem exigatur [бона фидес нон патитур ут бис идем егзигатур] - добросъвестността не позволява да се иска едно и също нещо два пъти;
Dolus malus posterior non nocet [долус малус постериор нон ноцет] - дошлият по-късно разум не вреди;
Lex est aliquid rationem [лекс ест аликвид рационем] - законът е в голяма степен разум;
Nemo prudens punit, quia peccatum est, sed ne peccetur [немо пруденс пунит, квиа пеккатум ест, сед не пекцетур] - всеки разумен човек наказва не защото вече е извършена грешка, а за да не се греши занапред;
Nihil quod est contra rationem est licitum [нихил квод ест контра рационем ест лицитум] - нещо, което противоречи на разума, не е законно (не е легитимно);
Res immobiles [рес иммобилес] - недвижими вещи;
Res mobiles [pec мобилес] - движими вещи;
Tacita reconductio [тацита рекондукцио] - мълчаливо подновяване на договора;
Actus repugnans non potest in esse produci [актус репугнанс нон потест ин ессе продуци] - действие, несъвместимо с целта на договора, не предизвиква договорни последици;
Perfecta emptione periculum ad emptorem respicit [перфекта емпционе перикулум ад емпторем респицит] - след сключване на договора рискът е за купувача;
Quando abest provisio partis, adest provisio legis [квандо абест провизио партис, адест провизио легис]- когато липсват условия, определени от страните, сключили договора, действат условията, предвидени от закона.
Използвана литература: Георги Бойчев - Юридически латиснко-български речник.
латински, рим, римска империя, цитати, живота, справедливостта, мъдростта, римско право
Ако искате да научавате първи за последните публикации в блога, абонирайте се за нашия електронен бюлетин.